Σύμφωνα με το Νόμο, η ασφάλιση είναι υποχρεωτική και την ευθύνη της φέρει η Διαχειριστική Επιτροπή. Η Επιτροπή πρέπει να ασφαλίζει και να τηρεί πάντοτε ασφαλισμένη την Κοινόκτητη οικοδομή, έναντι φωτιάς, κεραυνού και σεισμού, σε αδειούχο ασφαλιστή για το ποσό που η Διαχειριστική Επιτροπή θεωρεί ότι αντιστοιχεί στην αξία αντικατάστασής της. Για άλλους κινδύνους η ασφάλιση είναι υποχρεωτική, μόνο εφόσον αυτό αποφασιστεί από ποσοστό ιδιοκτησίας πέραν του 50%.